
Vásárlói szokások vizsgálata a hódmezővásárhelyi INTERSPAR Áruházban

ÖSSZEFOGLALÁS

Szakdolgozatom témájául a fogyasztói magatartás vizsgálatát választottam egy hódmezővásárhelyi bevásárlóközpontban. 
Kutatásom során kérdőíves felméréssel vizsgáltam az áruház forgalmát és az áruház saját márkás termékeinek a vásárlását.Az említett témakörök mellett vizsgáltam az akciók befolyásoló erejét és a forgalmazott termékek minőségét. 
A felmérésből kiderült, hogy szignifikáns eltérés található a jövedelem és a saját márkás termékek minőségének a megítélése között. Az áruházat hétvégén és pénteken sűrűbben látogatja a fogyasztó közönség a hét többi napjához képest.
 A minőség megítélése és a saját márkás termékek fogyasztása között nem találtam tendenciaszerű összefüggést. Az eredményekből levonható az a következtetés, hogy az áruháznak érdemes a marketingtevékenységet növelni, hogy a kevésbé látogatott napokon is emelkedjen a forgalom és növekedjen a saját márkás termékeknek a népszerűsége.
 Az áruház marketingtevékenysége (akciói) érdemben befolyásolja a fogyasztók döntését, így érdemes a marketing aktivitás fokozása.



